**БІЛІМ БЕРУ ПРОЦЕСІН БАСҚАРУҒА АҚПАРАТТЫҚ ТҰРҒЫ**

**Кузембаева Б.Н.**

**(Казахстанская инновационная академия,Семей қ)**

**Кіріспе**

Әлемдік өркениеттің қарыштап алға дамуы білім беру саласының барлық деңгейіне әсер етіп, балаға тәрбиесінің жаңа саласы педагогикалық инноватиканы дүниеге әкелді. Педагогика ғылымының бұл бағыты ғылым жетістіктерін мектеп практикасына ендіру барысында білім беру процесін тұтастай ғылыми негіздеуді, оқу-тәрбие жұмыстарының барлық буындарын

Технологияландыруды қажет етеді.Яғни,оқыту барысында ұстаз шығармашылығын шектемеген,кездейсоқ қателіктерден сақтануға мүмкіндік береді.

**Білім беру сапасын басқару мәселелері**

Білім беру сапасын –қазіргі педагогикалық теория,практика талаптарына сай,келетін,жеке тұлға,қоғам мен мемлекеттің білімге деген қажетін қанағаттандыра алатын білім берудің маңызды белгілерінің жиынтығы.

Білім беру сапасын басқару мектеп басшысының басқару қызметіндегі басым бағыты болып табылады.Білім беру сапасын басқару мына бағыттарды қамтиды:

1.Жалпы білім беру сапасы.

2.Білім беру процесін басқару сапасы.

3.Білім процесін іске асыру сапасы.

4.Білім беру процесі нәтижесінің сапасы

5.Жалпы білім берудің функционалды сапасы.

Жалпы білім беру сапасы: 1) білім процесінің негізгі шарттарының сапасы; 2) ғылыми-әдістемелік жұмыстарының сапасы; 3) материалдық-қаржылық қамтылу сапасы; 4 ) мектепке дейінгі білім сапасы деген бірнеше бөліктен тұрады.

Білім беру процесін басқару сапасына кадрлық қамтылу сапасы, оқушылардың психосоматикалық деңсаулығының сапасы және педагогикалық еңбекті ынталандыру сапасы жатады.

Білім процесін іске асыру сапасына мыналар жатады:

1. Білім мазмұны сапасы;
2. Оқыту сапасы;
3. Оқу сапасы.

Білім беру процесі нәтижесінің сапасы төмендегі бағыттарда аңықталады:

1. Оқыту деңгейі;
2. Денсаулық сапасы;
3. Креативтілік сапасы;
4. Тәрбиелілік деңгейі;
5. Тұлғаның дамуы деңгейі;
6. Басты құзырлылықтың қалыптасу сапасы.

Жалпы білім берудің функционалды сапасы:

1. Білім берудің оқушының білім қажетіне сай келуі;

2. Білім берудің қоғамдық университеттар қажетіне сай келуі;

3. Білім берудің ата-аналарының сұранысына сай келуі;

4. Білім берудің аймақтық еңбек нарығына сәйкес келуі;

5. Білім берудің кәсіптік білім беру талабына сай келуі.

Білім беру сапасын нәтижелік тұрғыдан басқару

Қазіргі білім беру жүйесінің дамуы оның әр түрлі буындарын басқарудың тиімділігімен анықталады.Жаңарған мектеп алдындағы негізгі міндет басқару жүйесін түсіну мен оны нәтижелік тұрғысынан басқарудан тұрады.

Мектепішілік басқару жүйесінің түпкі нәтижеге бағытталуы оны ақпараттық қамтамасыз етуге, педагогткалық талдауға, жоспарлау мен бақылауға жаңаша көзқарасты қажет етеді.

Қазіргі мектепішілік менеджментте бірінші орында күн санап күрделеніп бара жатқан мәселелердің шешімін табуға және оған жауапты болуға тиісті адам факторы тұр.

Бұл жағдайда тәжірибе иен интуиция қабылданған шешімнің оңтайлылығын қамтамасыз ете алмайды.

Қазіргі танда білім беру мекемелерінде процеске бағытталған дәстүрлі басқарудан нәтижеге бағытталған басқаруға көшу жүріп жатыр. Өйткені, мектептегі білім беру сапасының негізгі көрсеткіштеріне ҰБТ қорытындылары алынуда.

Дәстүрлі басқарудан нәтижелік басқарудың айырмасы неде?

Дәстүрлі басқаруда шаруашылық басшы іс-шаралардың маңызын көрсете отырып, қызметтік міндет бөлінісін жасайды, ұзақ мерзімді жоспар жасай отырып, жоспардың орындалу барасы туралы кезеғдік есеп береді.

Нәтижелік басқаруда менеджер басшы нәтиженің алатын орнын көрсете отырып, нәтижелік міндет бөлінісін жасайды, стратегиялық жоспар жасай отырып , нәтиженің анықталу барысы бойынша нәтижелік есеп береді.

Дәстүрлі басқаруда даму қалыпты емес және біржақты жүреді, іске атүсті қарау басым, шаралар науқандық сипатта кемшіліктерді жоюға бағытталған болады.

Нәтижелік басқару даму жүйелі және кешенді бағытта жүреді, мақсатты іс-әрекеттер қиындықтың алдын алуға бағытталады.

Дәстүрлі басқаруда нәтиже нақты көрсетілмейді, мектепішілік бақылау жұмысы соңғы нәтижеге ғана бағытталған , іс-шараны талдау жалпылама және жауаптыны жазалау үшін жұргізіледі.

Нәтижелік басқаруда нәтиже деңгейлеп көрсетіледі, педагогикалық мониторинг негізінде аралық нәтижелермен де жұмыс жасалады, үрдіс себеп-салдарлық тұрғыдан талданып, олқылық пен қателіктен сабақ алуға бағытталады.

Нәтижелік басқару екі өзара байланысты процестен тұрады: жүзеге асыру және талдау. Нәтижелік басқаруды жүзеге асыру жағдай жасаудан басталып, білім беру процесін ұйымдастыру арқылы нәтижеге алып келсе, нәтижелік талдау керсінше алынған нәтижені талдаудан басталып, білім беру процесін талдау арқылы жасалған жағдайларды талдауға барып тіреледі: жағдай-Процесс-Нәтиже.

Нәтижеге бағдарланған талдау кезеңдері төмендегіше болады:

1-кезең-күтілетін нәтижені анықтау

Үлгерім, ҰБТ, жарыстар мен сайыстар, денсаулық пен тәрбие бойынша жету керек нәтижелерды кесте түрінде сандық негізде жазу;

2-кезең- осы көрсеткіштер бойынша мектеп жұмысының нәтижесін бақылау.

Осы салалар бойынша мектептің қазіргі көрсеткіштерінің нақты деңгейін айқындап ашып көрсетуге болатын деңгейде анықтау;

3-кезең- екі нәтижені салыстыру,ауытқуды анықтау

Мектептің қазіргі көрсеткіштерінің бұл нәтижелерге қаншалықты жетпей жатқандығын салыстырмалы кесте түрінде беру;

4-кезең- осы ауытқуға әсер еткен оқу-тәрбие үрдісінің кемшіліктерін анықтау

Пәндерді терендетін оқыту,жаңа пәндер енгізу және оқыту әдістемесін (технологиясын) жетілдіру, сыныптан тыс шаралардың ықпалы арттыру, жаңа тәрбиелік салаларды іске қосу бойынша іс-әрекетте кетіп жатқан кемшіліктерді анықтау;

5-кезең- оқу-тәрбие үрдісі кемшіліктері мен нәтижесіне еткен жағдайлар

Кадрмен қамтамасыз ету, ғылыми-әдістемелік қамтамасыз ету, материалдық-техниклық қамтамасыз ету, қаржыландыру, ынталандыруды жүзеге асыру бойынша өз күшіменмболатын және арнайы көмек керек болатын кемшіліктерді бөліп жазу;

6-кезең- осыдан нақты себептері көрсетілген маңызды проблемаларды белгілеу

Дарынды немесе жай баламен жұмысқа қажетті кадрлар іздеу, мектептегі бар мамандардың кәсіби біліктілігін арттыру, қажетті бағдарламалар мен оқулықтар (жай немесе электронды) алу не жасау, оқу-тәрбие процесін әдістемелік қамтамасыз ету, технологияландыру мен ақпараттандыру бойынша мәселелерді ашып көрсету, оларды топтау, реттеу.

Жағдайды талдау мына мәселелерді қамтиды:

1. Сапалы кадрдың болуы;
2. Оқушыларға психологиялық диагностика жасалуы;
3. Мектептің қазіргі талапқа сай болуы.

Ал процесске мыналар жатады:

1. Ата-ана,балабақша арасындағы байланыс;
2. Әдістемелік жұмыстардың, жүзеге асуы, озық тәжрибенің таратылуы;
3. Мектеп ұжымындағы психологиялық ахуал.

Нәтиже де үш бағыттан тұрады:

1. Тәрбие деңгейі;
2. Оқу деңгейі;
3. Бәсекеге қабілетті, толерантты тұлға.

Қазақстанның тәуелсіз мемлекет ретінде қалыптасуы орта білім беру жүйесінің дамуымен тығыз байланысты.Ақпараттық технологияның келешек ұрпақтың жан-жақты алуына,іскер әрі талантты, шығармашылығы мол, еркін дамуына жол ашатын педагогикалық,психологиялық жағдай үшін де тигізер пайдасы аса мол.

Пайдаланған әдебиетер тізімі

1. Жалпы орта білімді ақпараттық технологияларды бағдарламасы.-Астана.1997
2. «Информатика негіздері» журналы №1.2010жыл.
3. Білім заңы.Алматы,2007ж.
4. А.Иманбаева, Оқу-тәрбие үрдісін ақпараттандыру ділгірлігі.Қазақстан мектебі №2 2000ж.
5. Мұхамбетжанова С.Т.,Мелдебекова М.Т. Педагогтардың ақпараттық-коммуникациялық технологияларды қолдану бойынша құзырлылықтарын қалыптастыру әдістемесі.Алматы:ЖШС «Дайыр Баспа»,2010ж.